
На вниманието на

Заинтересованите лица 
МОТИВИРАН ДОКЛАД 
ОТ Д-Р ДИМИТЪР ДИМИТРОВ – КМЕТ НА ОБЩИНА ВЕТРИНО
ОТНОСНО: ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ЗАЩИТА НА ЖИВОТНИТЕ, ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИТЕ КУЧЕТА, ПРИТЕЖАВАНЕ И ОТГЛЕЖДАНЕ НА КУЧЕТА НА ТЕРИТОРИЯТА НА ОБЩИНА ВЕТРИНО.

ПРАВНО ОСНОВАНИЕ: На основание чл.21, ал.2 от ЗМСМА, чл. 26 от ЗНА и чл. 79 от АПК
           МОТИВИ КЪМ ДОКЛАДА: 
1. Причини, които налагат приемането на предложения Проект:


С предложения проект на Наредба за изменение и допълнение на Наредба за защита на животните, овладяване популацията на безстопанствените кучета, притежаване и отглеждане на кучета на територията на община Ветрино се предлага изменение на разпоредбите, уреждащи размера на административнонаказателните санкции, като същите бъдат определени в евро.


Предложените изменения са обусловени от въвеждането на еврото като официална парична единица в Република България и необходимостта общинските подзаконови нормативни актове да бъдат приведени в съответствие с новата парична единица.

Предлаганото определяне на нови размери на административнонаказателните санкции не е обусловено единствено от въвеждането на еврото, а представлява и актуализация на санкционната политика с оглед настъпилите икономически условия, инфлационните процеси и необходимостта от запазване на превантвиния и възпиращия ефект на административните наказания.


С проекта се предлага административните наказания, определени в левове, да бъдат определени в евро. При определянето на новите размери на санкциите не се извършва единствено техническо превалутиране на сумите от левове в евро, а се предлага и тяхната актуализация чрез определяне на закръглени стойности в евро. Предложените размери са съобразени с необходимостта от по-лесното практическо прилагане на наредбата, както и със запазването на превантивния и възпиращия ефект на административните наказания. Предложените размери са съобразени с принципите на съразмерност и пропорционалност и не водят до неоправдано увеличаване на административнонаказателната репресия, а целят ефективно изпълнение на превантивната и възпиращата функция на санкциите.

2. Цели, които се поставят:
С настоящия проект на Наредба за изменение и допълнение на действащата наредба, се цели привеждане на разпоредбите на Наредбата в съответствие с въвеждането на еврото като официална парична единица в Република България. Замяна на определените в левове размери на административните наказания с размери, определени в евро. Определяне на ясни, практически приложими и закръглени размери на санкциите, улесняващи прилагането на Наредбата. Запазване на превантивния и възпиращия ефект на административните наказания чрез актуализиране на размерите им с оглед икономическите условия и инфлационните процеси. 
3. Финансови и други средства, необходими за прилагане на новата уредба:

За прилагане на новите изменения и допълнения на нормативната уредба не са необходими финансови и други средства.

4. Очаквани резултати:
С приемането на проекта ще се постигне: привеждане на Наредбата в съответствие с въвеждането на еврото като официална парична единица; определяне на ясни и лесно приложими размери на административните наказания; запазване на превантивния и възпиращ ефект на предвидените санкции.

5. Съответствие с правото на Европейския съюз:
Настоящият проект на Наредба за изменение и допълнение на Наредба за защита на животните, овладяване популацията на безстопанствените кучета, притежаване и отглеждане на кучета на територията на община Ветрино /приложение към настоящия доклад/ е в съответствие с нормативните актове от по-висока степен, както и с тези на европейското законодателство относно въвеждането на еврото в Република България.

